Leopold V Tirolski
Leopold V (Graz, 9. oktobar 1586. - Schwaz, 13. septembar 1632.), bio je austrijski nadvojvoda koji 
je vladao Prednjom Austrijom i Tirolom.

Biografija 

Leopold je rođen kao mlađi brat cara Svetog Rimskog Carstva Ferdinanda II u porodici habsburgškog nadvojvode Karla II.

Postavljen je za biskupa Passaua - 1598., iako je bio dijete, a nije bio ni zaređen, nakon tog je bio biskup u Strasbourgu sve do 1625., kad se zbog ženidbe odrekao te pozicije.

Od 1609. bavio se regrutacijom najamnika koje je koristio da bi odbranio Maksimilijana III u Tirolu u Ratu za Jilihsko nasljeđe, a 1611. za Rudolfa II. u Češkoj. 
Od 1619. vlada kao regent po Prednjoj Austriji i Tirolu, a od 1623. do 1630. kao nadvojvoda.

U Innsbrucku je podigao zgradu opere - Dogana i jezuitsku crkvu, ali je bio poznat i po tome što je htio uvesti apsolutizam.
 
Borio se za dolinu Valtellina (južni Tirol), a 1632. uspio je odbranili Tirol protiv Šveđana. Zajedno sa suprugom Claudiom Medici osnovao je granu Habsburške dinastije koja je egzistirala sve do 1665.

Izvori

Vanjske veze 

 Leopold V., Habsburger, * 1586 

Austrijski vladari